CELEX: 62021TN0613
Language: fi
Date: 2021-10-19 00:00:00
Title: Asia T-613/21: Kanne 19.10.2021 – XH v. komissio

24.1.2022   
            
            
               FI
            
            
               Euroopan unionin virallinen lehti
            
            
               C 37/34
            
         
      Kanne 19.10.2021 – XH v. komissio
      (Asia T-613/21)
      (2022/C 37/47)
      Oikeudenkäyntikieli: englanti
      
         Asianosaiset
      
      
         Kantaja: XH (edustaja: asianajaja E. Auleytner)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kantajan esittämän avustamispyynnön hylkäämisestä 4.12.2020 tehdyn päätöksen ja nimittävän viranomaisen kantajan valituksen johdosta tekemän päätöksen
               
            
                  —
               
               
                  kumoamaan työkyvyttömyysmenettelyn aloittamisesta 26.5.2021 tehdyn päätöksen ja nimittävän viranomaisen kantajan valituksen johdosta tekemän päätöksen
               
            
                  —
               
               
                  korvaamaan kantajalle aiheutuneet kulut ja vahingot ja
               
            
                  —
               
               
                  velvoittamaan vastaajan korvaamaan kaikki oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste perustuu oikeudelliseen virheeseen ja riidanalaisen menettelyn sääntöjenvastaisuuteen: henkilöstösääntöjen 12 a ja 24 artiklan, kun niitä luetaan Euroopan perusoikeuskirjan 7 artiklan valossa, rikkominen ja erityisesti huolenpitovelvollisuuden noudattamatta jättäminen ja perusoikeuskirjan 41 artiklassa vahvistetun hyvän hallinnon periaatteen loukkaaminen.
               
            
                  2)
               
               
                  Toinen kanneperuste perustuu henkilöstösääntöjen 12 a, 24, 59 ja 60 artiklan rikkomiseen asettamalla tavoitteita, joita ei selvästikään voida saavuttaa ja joiden johdosta kantajan on työskenneltävä sairasloman aikana, vaikka hän on täysin työkyvytön.
               
            
                  3)
               
               
                  Kolmas kanneperuste perustuu henkilöstösääntöjen 59 artiklan, kun sitä luetaan henkilöstösääntöjen 12 a ja 24 artiklan valossa, rikkomiseen aloittamalla työkyvyttömyysmenettely, vaikkei sairaslomaa ollut kertynyt vaadittua määrää menettelyn aloittamisajankohtana.
               
            
                  4)
               
               
                  Neljäs kanneperuste perustuu perusoikeuskirjan 7 ja 8 artiklan rikkomiseen.